Les invitacions per al Festival de Rock d'Alaquàs es lliuraran a partir del 21 d'agost
10/08/2006 10:52:00

# Les invitacions per al Festival de Rock d'Alaquàs es lliuraran a partir del 21 d'agost

*   10/08/2006 10:52:00
*   [Imprimir](#)
*   Compartir
*    https://www.alaquas.org/documento.asp?id\_do=9861

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9861%2F0&title=Ajuntament%20d%27Alaqu%C3%A0s.%20Premsa.Les%20invitacions%20per%20al%20Festival%20de%20Rock%20d%27Alaqu%C3%A0s%20es%20lliuraran%20a%20partir%20del%2021%20d%27agost)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9861/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9861/9861_Form_4.jpg)](https://www.alaquas.org/ficheros/documentos/2006/2/9861/9861_Form_10.jpg "<a href='https://www.alaquas.org/ficheros/documentos/2006/2/9861/9861_Form_10.jpg' target=_blank><i class='fa fa-external-link' aria-hidden='true'></i>.Les invitacions per al Festival de Rock d'Alaquàs es lliuraran a partir del 21 d'agost</a>")

Els concerts tindran lloc els dies 1 i 2 de setembre al Camp de Futbol del Terç

Tots els interessats en assistir al XII Festival de Rock d'Alaquàs, que se celebrarà els dies 1 i 2 de setembre al Camp de Futbol del Terç, podran aconseguir de forma gratuïta les seues invitacions a partir del dilluns 21 d'agost als Centres d'Informació Juvenil L'Olivar i El Passatge d'Alaquàs. Es donaran un màxim de dues entrades per persona i concert presentant el DNI. Les invitacions es canviaran per una polsera acreditativa els mateixos dies de les actuacions a partir de les 18 hores en l'exterior del recinte.

El primer dia del festival, divendres 1 de setembre, actuaran Super Furry Animals, The Raveonettes, Lori Meyers i Twelve Dolls. El dissabte 2 de setembre estaran a l'escenari The Posies, Ferpectamente (Los Enemigos), Second i Danny Boy Blues Hard Band.

La formació Super Furry Animals, provinent de Gal·les, va ser una de les primeres bandes postalternatives que es va atrevir a fusionar un elevat nombre d'estils musicals que incloïen el power pop, punk rock, tecno i rock progressiu. De seguida van destacar i cridaren l'atenció de públic i premsa per les seues contagioses melodies i la seua actitud irreverent.

The Posies és l'aposta musical nord-americana per aquesta edició del FRA. El seu primer treball va veure la llum al 1988, aconseguint prou fama en Seattle i Califòrnia. Prompte els segells discogràfics es fixen en ells i a partir dels 90 publiquen diversos discos arribant al cim del seu èxit a meitat d'aquesta dècada.

The Raveonettes són una parella danesa formada per Sune Rose i Sharin a l'estil del rock and roll antic, dels inicis d'aquest gènere, però que han sabut adapartar-lo als temps que corren amb referències més recents. D'altra banda, els caracteritza una estètica especial, propera a les pel·lícules de ciència ficció dels anys 50.

El grup Second va formar-se a Múrcia en 1997. En l'any 2004, amb dos discos ja editats, van guanyar la final europea i, després, la mundial del GBOB Awards. Recentment ha vist la llum el seu tercer treball, 'Invisible'.

Quan va formar-se Lori Meyers, en 1998, l'edat dels components del grup rondava els 16 anys. En aquestos anys han passat de tocar només 'Little fury things' de Dinosaur Jr (la única peça que tenien) a ser actualment una de les apostes més prometedores de l'_indie_ nacional.

Per tal de celebrar el vint aniversari de Ferpectamente (primer àlbum de Los Enemigos) aquest grup torna aquest estiu a ajuntar-se damunt d'un escenari en una gira que els durà per algunes ciutats que tindran el privilegi de tornar a sentir-los en directe, entre elles Alaquàs.

El FRA  té entre les seues marques d'identificació, l'aposta també per formacions locals que tenen l'oportunitat a aquest festival de compartir cartell amb grups consolidats. Enguany són els grups Super Mosca i Twelve Dolls qui faran notar el seu so al camp de futbol del Terç.